Diari Oficial de la Generalitat Valenciana


Sumari del DOGV 4876, del 04-11-2004 (2004/10907)

Actuacions de juí verbal de desnonament número 218/2004. Cèdula de notificació.
-------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10441


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal de desnonament número 218/2004. Cèdula de notificació. [2004/Q10835]
  
María Teresa Esteve Ramos, secretària del Jutjat de Primera Instància número 4 de València, fa saber:
  
Que en este jutjat se seguix procediment de juí verbal 218/2004, a instància de Marta Padrino Gandia contra Luis Arnedo Martínez i Rosario Roa Miguel.
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 210/2004
  
València, 30 de setembre de 2004
  
La magistrada jutgessa Beatriz de la Rubia Comos, del Jutjat de Primera Instància número 4 d'esta ciutat, ha vist les presents actuacions de juí verbal de desnonament número 218/2004, promogudes pel procurador José Gil Aparicio, en nom i representació de Marta Padrino Gandia i assistida del lletrat Ernesto Talens Biosca, contra Luis Arnedo Martínez i Rosario Roa Miguel, en rebel·lia en este procediment, que té la decisió que es diu tot seguit:
  
Decisió
  
Que amb l'estimació íntegra de la demanda interposada pel procurador José Gil Aparicio, en nom i representació de Marta Padrino Gandia contra Luis Arnedo Martínez i Rosario Roa Miguel, declare resolt el contracte d'arrendament subscrit entre ambdues parts en relació amb el local/l'habitatge situat a València, carrer del Torpediner, número 2, 6a, per falta de pagament de les rendes i quantitats assimilades que s'hi indiquen, i condemne l'arrendatari Luis Arnedo Martínez i Rosario Roa Miguel a sotmetre's a la declaració anterior i a deixar, dins del termini legal, vàcua, lliure i expedita i a disposició de la part actora, l'immoble ressenyat; així mateix, estime l'acció de reclamació de rendes formulada conjuntament amb aquella, condemne Luis Arnedo Martínez i Rosario Roa Miguel perquè pague a l'actor la quantitat de tres mil set-cents seixanta-nou (3.769) euros, interessos legals d'acord amb l'article 576 de la Llei d'Enjudiciament Civil, amb expressa imposició a la part demandada de les costes processals.
  
Notifiqueu esta resolució i feu saber a les parts que esta no és ferma, ja que és susceptible de ser recorreguda en apel·lació. Este recurs, del qual en tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució, i l'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix feu saber que, de conformitat amb l'article 449.1 de la Llei d'Enjudiciament Civil, no s'admetrà als demandats el recurs d'apel·lació, extraordinari per infracció processal o cassació si en preparar-los no manifesten, i ho acrediten per escrit, tindre pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme.
  
I perquè valga de notificació en forma, amb la prevenció dels recursos expressats en la resolució esmentada a la part demandada, que es troba en parador desconegut, Luis Arnedo Martínez i Rosario Roa Miguel, d'acord amb el que disposa l'article 164 de la Llei d'Enjudiciament Civil, s'expedix el present edicte.